Ошо хәлдән һуң миңә йәшәү бөттө тиһәң дә була. Көнөм ҡара төнгә әйләнде. Булат та, мин дә бер-беребеҙҙән һыуынғандай булдыҡ. Өмөтөбөҙ өҙөлдөмө икән инде. Ул эсергә әүәҫләнеп китте. Мин әсәйем эргәһенән китмәйем. Ағайҙарым һәр аҙымымды күҙәтеп кенә тора. Әсәйем үлеп китте. Үлер алдынан, шулай ҙа, ағайҙарыма беҙгә бәхетле булырға ҡамасауламауҙарын һораны. Ҙур, арандай йортта атайым менән генә тороп ҡалдыҡ. Ул бәләкәй баланан былайыраҡ мыжыҡҡа әйләнде.